**D ô v o d o v á s p r á v a**

**Všeobecná časť**

V Programovom vyhlásení vlády Slovenskej republiky, ktoré bolo prijaté uznesením vlády Slovenskej republiky č. 660 z 31. júla 2006, sa vláda Slovenskej republiky zaviazala v čo najkratšom termíne zrušiť krajské úrady.

Po prerokovaní „Správy o analýze vývoja a súčasného stavu verejnej správy a návrhu opatrení“ vláda Slovenskej republiky uznesením č. 165 z 28. októbra 2007 rozhodla zrušiť krajské úrady k 30. septembru 2007.

Uznesením vlády Slovenskej republiky č. 166 z 28. februára 2007 sa uložila ministrovi obrany Slovenskej republiky úloha predložiť do 5. apríla 2007 na rokovanie vlády návrhy všeobecne záväzných právnych predpisov dotknutých zrušením krajských úradov.

V súlade s uvedenými uzneseniami vlády Slovenskej republiky a Dlhodobým plánom rozvoja ministerstva obrany s výhľadom do roku 2015 sa navrhuje k 31. decembru 2007 zrušiť aj Vyššiu vojenskú správu. Kompetencie na úseku obrany štátu po zrušených krajských úradoch a Vyššej vojenskej správe sa navrhujú presunúť na Ministerstvo obrany Slovenskej republiky, obvodné úrady a územné vojenské správy.

Z týchto dôvodov sa navrhuje novelizovať zákon č. 319/2002 Z. z. o obrane Slovenskej republiky v znení neskorších predpisov (ďalej len „zákon o obrane“), zákon č. 569/2005 Z. z. o alternatívnej službe v čase vojny a vojnového stavu, zákon č. 570/2005 Z. z. o brannej povinnosti a o zmene a doplnení niektorých zákonov, zákon č. 321/2002 Z. z. o ozbrojených silách Slovenskej republiky v znení neskorších predpisov a zákon č. 172/2004 Z. z. o prevode vlastníctva nehnuteľného majetku vo vlastníctve Slovenskej republiky na obec alebo na vyšší územný celok v znení zákona č. 657/ 2005 Z. z.

V súlade s materiálom „Správa o analýze vývoja a súčasného stavu verejnej správy a návrh opatrení“ schváleným vládou Slovenskej republiky sa plnenie úloh ustanovených zákonom o obrane na úseku obrany štátu pre krajské úrady navrhuje zabezpečiť obvodnými úradmi v sídlach kraja. Štátnu správu na úseku obrany vo veciach, v ktorých v správnom konaní v prvom stupni konajú obvodné úrady, bude v druhom stupni vykonávať Ministerstvo obrany Slovenskej republiky.

Úlohy ustanovené zákonom o obrane pre Vyššiu vojenskú správu v oblasti výkonu štátnej správy v druhom stupni na úseku obrany vo veciach, v ktorých v prvom stupni konajú územné vojenské správy, sa navrhuje presunúť na Ministerstvo obrany Slovenskej republiky. Na personálne zabezpečenie plnenia stanovených úloh bude do organizačnej štruktúry odboru riadenia štátnej správy Ministerstva obrany Slovenskej republiky včlenené Centrum mobilizačného plánovania Personálneho úradu ozbrojených síl Slovenskej republiky.

V súlade s uznesením Bezpečnostnej rady Slovenskej republiky č. 140 z 29. januára 2007 k „Správe o stave vydávania rozhodnutí o povinnosti poskytnúť vecné prostriedky z civilného sektoru a zabezpečenia ubytovania podľa požiadaviek útvarov ozbrojených síl Slovenskej republiky“ sa z dôvodu zjednodušenia systému doplňovania ozbrojených síl Slovenskej republiky vecnými prostriedkami z civilného sektora navrhuje, aby obvodný úrad vydával rozhodnutia o povinnosti poskytnúť tieto vecné prostriedky až v čase vojny alebo vojnového stavu.

Pri plnení úloh obrany štátu vyplývajúcich zo  zákona o obrane sa ukázalo, že niektoré jeho ustanovenia sú nepostačujúce a je potrebné ich spresniť. Z uvedeného dôvodu sa navrhuje doručovanie rozhodnutí o povinnosti poskytnúť vecný prostriedok, rozhodnutí o povinnosti poskytnúť ubytovanie a rozhodnutí o uložení pracovnej povinnosti prostredníctvom obcí rozšíriť aj o doručovanie prostredníctvom pošty a obvodného úradu. Tým sa vytvoria lepšie podmienky a možnosti na doručenie týchto rozhodnutí. Zároveň sa navrhuje doplniť neprípustnosť odvolania aj voči rozhodnutiu o uložení pracovnej povinnosti.

Z dôvodu, že doteraz v zákone o obrane nie je ustanovená kompetencia rozhodnúť o územiach, ktoré sú potrebné na zabezpečenie úloh obrany štátu, navrhuje sa, aby o týchto územiach rozhodovala vláda Slovenskej republiky na základe návrhu Ministerstva obrany Slovenskej republiky.

Vplyv návrhu zákona na verejné financie, životné prostredie, zamestnanosť, obyvateľstvo a na podnikateľské prostredie je uvedený v doložke finančných, ekonomických, environmentálnych vplyvov, vplyvov na zamestnanosť a podnikateľské prostredie. Ministerstvo financií Slovenskej republiky v rámci medzirezortného pripomienkového konania vzalo na vedomie, že predložený návrh zákona nemá negatívny vplyv na štátny rozpočet, nebude mať nepriaznivý vplyv na podnikateľské prostredie ani na životné prostredie.

Návrh zákona je v súlade s Ústavou Slovenskej republiky, ústavnými zákonmi, ostatnými zákonmi, ako aj s medzinárodným zmluvami, ktorými je Slovenská republika viazaná.

Neexistujú prekážky na sprístupnenie materiálu podľa zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov a podľa zákona č. 215/2004 Z. z. o ochrane utajovaných skutočností a o zmene a doplnení niektorých zákonov v znení neskorších predpisov.

**Doložka**

**finančných, ekonomických, environmentálnych vplyvov, vplyvov**

**na zamestnanosť a na podnikateľské prostredie**

**1. Zhodnotenie finančných vplyvov:**

Predložený návrh zákona nemá negatívny vplyv na štátny rozpočet. Navrhovanou právnou úpravou sa predpokladá úspora finančných prostriedkov štátneho rozpočtu v rozpočtovej kapitole Ministerstva obrany Slovenskej republiky približne vo výške 10,481 mil. Sk. Predložený návrh zákona nemá vplyv na rozpočty obcí, rozpočty vyšších územných celkov, ani vplyv na hospodárenie verejnoprávnych inštitúcií. Zrušením Vyššej vojenskej správy v Banskej Bystrici sa predpokladá zníženie finančných výdavkov z rozpočtovej kapitoly Ministerstva obrany Slovenskej republiky a zníženie počtu štátnozamestnaneckých miest o 12 miest a zníženie počtu zamestnancov pri výkone prác vo verejnom záujme o 12 miest.

* 1. Finančné náklady na činnosť

 Vyššej vojenskej správy a územných

 vojenských správ v roku 2007 predstavujú **65,169 mil. Sk**

b) Finančné náklady na

 činnosť územných vojenských správ

 v roku 2007 predstavujú **51,688 mil. Sk**

c) Finančné náklady na činnosť

Vyššej vojenskej správy v roku 2007

predstavujú **13,481 mil. Sk**

- z toho náklady na 12 zamestnancov pri výkone práce

 vo verejnom záujme – zabezpečenie ochrany objektov **3 mil. Sk**

d) Návrh zákona predpokladá úsporu finančných

prostriedkov vo výške približne  **10,481 mil. Sk**

1. **Zhodnotenie ekonomických vplyvov:**

Návrh zákona nebude mať nepriaznivý vplyv na podnika­teľské prostredie ani na hospodárenie iných fyzických osôb a právnických osôb.

1. **Zhodnotenie environmentálnych vplyvov:**

Návrh zákona nemá žiadny vplyv na životné prostredie.

1. **Zhodnotenie vplyvov na zamestnanosť:**

Návrh zákona predpokladá redukciu počtu zamestnancov takto:

* 1. súčasný stav:

 ● zamestnancov pri výkone práce vo verejnom záujme 57

 ● zamestnancov v štátnej službe 84

 ● celkový počet 141

b) predpokladaný stav:

 ● zamestnancov pri výkone práce vo verejnom záujme 33

 ● prevod zamestnancov pri výkone práce vo verejnom záujme

 na iný subjekt 12

 ● zamestnancov v štátnej službe 72

 ● celkový počet 117

c) čo predstavuje oproti súčasnému stavu zníženie:

 ● zamestnancov pri výkone práce vo verejnom záujme 12 t. j. o 21,1 %

 ● zamestnancov v štátnej službe 12 t. j. o 14,3 %

 ● celkový počet 24 t. j. o 17,1 %

**5. Zhodnotenie vplyvov na podnikateľské prostredie:**

Návrh zákona je v súlade s legislatívou formujúcou podnikateľské prostredie a nemá vplyv na administratívne štruktúry a administratívne opatrenia v tejto oblasti.

**Doložka zlučiteľnosti právneho predpisu**

**s právom Európskych spoločenstiev a Európskej únie**

1. **Predkladateľ právneho predpisu:** vláda Slovenskej republiky.
2. **Názov návrhu právneho predpisu:** Návrh zákona, ktorým sa mení a dopĺňa zákon č. 319/ 2002 Z. z. o obrane Slovenskej republiky v znení neskorších predpisov a o zmene niektorých zákonov.
3. **Problematika návrhu právneho predpisu:**

a) nie je upravená v práve Európskych spoločenstiev: - primárnom

 - sekundárnom,

1. nie je upravená v práve Európskej únie: - primárnom

 - sekundárnom,

1. nie je obsiahnutá v judikatúre Súdneho dvora Európskych spoločenstiev alebo Súdu prvého stupňa Európskych spoločenstiev.
2. **Záväzky Slovenskej republiky vo vzťahu k Európskym spoločenstvám a Európskej únii:**
	* 1. identifikácia záväzkov vyplývajúcich z Aktu o podmienkach pristúpenia pripojenom k Zmluve o pristúpení Slovenskej republiky k Európskej únii: bezpredmetné
		2. identifikácia prechodných období vyplývajúcich z Aktu o podmienkach pristúpenia pripojenom k Zmluve o pristúpení Slovenskej republiky k Európskej únii: bezpredmetné
		3. lehota na prebratie smernice alebo rámcového rozhodnutia podľa určenia gestorských ústredných orgánov štátnej správy zodpovedných za prebratie smerníc a vypracovanie tabuliek zhody k návrhom všeobecne záväzných právnych predpisov alebo lehota na implementáciu nariadenia alebo rozhodnutia z nich vyplývajúca: bezpredmetné,
		4. informácia o konaní začatom proti Slovenskej republike o porušení Zmluvy o založení Európskych spoločenstiev podľa čl. 226 až 228 Zmluvy o založení Európskych spoločenstiev v platnom znení: bezpredmetné,
		5. informácia o právnych predpisoch, v ktorých sú preberané smernice alebo rámcové rozhodnutia už prebraté spolu s uvedením rozsahu tohto prebratia: bezpredmetné.

**5.** **Stupeň zlučiteľnosti návrhu právneho predpisu alebo návrhu legislatívneho zámeru s právom Európskych spoločenstiev alebo právom Európskej únie:** vzhľadom na vnútroštátny charakter upravovanej problematiky je posudzovanie zlučiteľnosti návrhu nariadenia vlády Slovenskej republiky s právom Európskych spoločenstiev a právom Európskej únie bezpredmetné.

* 1. **Gestor a spolupracujúce rezorty:** bezpredmetné.

**Osobitná časť**

**K čl. I**

**K bodu 1**

Aktualizuje sa znenie poznámky pod čiarou.

**K bodu 2**

Navrhuje sa kompetencia vlády Slovenskej republiky rozhodovať o územiach, ktoré sú potrebné na zabezpečenie úloh obrany štátu.

**K bodu 3**

Upravuje sa znenie poznámky pod čiarou.

**K bodu 4**

Ustanovenie § 7 písm. f) sa spresňuje v súlade s ústavným zákonom č. 227/2002 Z. z. o bezpečnosti štátu v čase vojny, vojnového stavu, výnimočného stavu a núdzového stavu v znení neskorších zákonov a s ustanoveniami § 11 a § 12 zákona o obrane. Súčasne sa z kompetencií Ministerstva obrany Slovenskej republiky vypúšťa úloha riadiť, koordinovať a kontrolovať výkon štátnej správy uskutočňovaný Vyššou vojenskou správou z dôvodu navrhovaného zrušenia tohto orgánu štátnej správy.

**K bodu 5**

Rozširuje sa pôsobnosť Ministerstva obrany Slovenskej republiky o predkladanie návrhov na určenie území potrebných na zabezpečenie úloh obrany štátu vláde Slovenskej republiky z dôvodu absencie tejto úpravy v platnom právnom poriadku.Súčasne na Ministerstvo obrany Slovenskej republiky po zrušenej Vyššej vojenskej správe prechádza výkon štátnej správy v druhom stupni vo veciach, v ktorých v správnom konaní na prvom stupni konajú územné vojenské správy, a po zrušených krajských úradoch výkon štátnej správy v druhom stupni vo veciach, v ktorých v správnom konaní na prvom stupni konajú obvodné úrady.

**K bodu 6**

Z dôvodu zrušeniakrajských úradov je ustanovenie § 9 nadbytočné.

**K bodu 7**

Dopĺňa sa spolupráca obvodného úradu s územnou vojenskou správou pri vedení evidencie osôb, ktorým možno v čase vojny a vojnového stavu uložiť pracovnú povinnosť.

**K bodu 8**

V súlade s uznesením Bezpečnostnej rady Slovenskej republiky č. 140/2007 sa navrhuje nové znenie ustanovenia, na základe ktorého obvodný úrad ukladá na návrh územnej vojenskej správy v čase vojny alebo vojnového stavu právnickým osobám, fyzickým osobám oprávneným na podnikanie a fyzickým osobám povinnosť poskytnúť vecné prostriedky na plnenie úloh obrany štátu.

**K bodu 9**

Upravuje sa odkaz na poznámku pod čiarou.

**K bodu 10**

Vzhľadom na to, žezdĺhavé správne konanie môže ohroziť plnenie úloh obrany štátu,navrhuje sa konanie zefektívniť a zjednodušiť rozšírením neprípustnosti odvolania aj voči rozhodnutiu o uložení pracovnej povinnosti. Tiež sa upravuje nemožnosť preskúmania rozhodnutí obvodného úradu podľa § 10 ods. 1 písm. f), h) a i) zákona o obrane vydaných v čase vojny alebo vojnového stavu súdom a navrhuje sa rozšiť spôsob doručovania týchto rozhodnutí.

**K bodu 11**

V nadväznosti na zrušenie krajských úradov vymedzuje sa pôsobnosť obvodného úradu v sídle kraja.

**K bodu 12**

Ustanovenie sa dopĺňa o úpravu doručovania povolávacích rozkazov na odvod a povolávacích rozkazov na výkon alternatívnej služby prostredníctvom obce, a to v súlade s osobitnými predpismi.

**K bodu 13**

Spresňuje sasúčinnosť vyššieho územného celku pri príprave a kontrole zabezpečenia úloh obrany štátu po zrušení krajských úradov.

**K bodu 14**

Navrhuje sa úprava textu predmetného ustanovenia z dôvodu zrušenia Vyššej vojenskej správy s účinnosťou k 1. januáru 2008.

**K bodu 15**

Navrhuje sa vypustiť ustanovenie § 13 z dôvodu zrušenia Vyššej vojenskej správy.

**K bodu 16**

Vypúšťa sa súčinnosť Vyššej vojenskej správy s krajskými úradmi z dôvodu ich zrušenia k 1. októbru 2007.

**K bodu 17**

Navrhuje sa vypustiť ustanovenie § 14 z dôvodu zrušenia Vyššej vojenskej správy.

**K bodu 18**

Legislatívnotechnická úprava textu.

**K bodu 19**

Spresnenie textu vzhľadom na to, že občan je povinný vykonať alternatívnu službu až po podaní vyhlásenia o odopretí výkonu mimoriadnej služby na územnú vojenskú správu.

**K bodu 20**

Legislatívnotechnické spresnenie normatívneho textu a textu poznámky pod čiarou.

**K bodom 21 a 23**

Upravuje sa vedenie a obsah evidencie právnických osôb, fyzických osôb oprávnených na podnikanie a fyzických osôb, ktoré majú k vecným prostriedkom a nehnuteľnostiam vlastnícke právo, právo správy, sú ich oprávnenými držiteľmi alebo k nim majú iné obdobné užívacie práva.

**K bodu 22**

Spresnenie textu z hľadiska subjektov, ktorých sa týka povinnosť poskytnúť ubytovanie, ako aj legislatívnotechnické spresnenie normatívneho textu.

**K bodu 24 až 26**

Aktualizujú sa poznámky pod čiarou.

**K bodu 27**

Časovo sa dáva do súladu strednodobé obranné plánovanie s krátkodobým obranným plánovaním.

**K bodu 28**

V súlade s uzneseniami vlády a Dlhodobým plánom rozvoja ministerstva obrany s výhľadom do roku 2015 sa navrhuje zrušiť Vyššiu vojenskú správu.

**K bodu 29**

V súvislosti so zrušením Vyššej vojenskej správy sa upravuje prechod práv a povinností vyplývajúcich zo zamestnaneckých vzťahov, majetkovoprávnych vzťahov a iných vzťahov, prechod majetku, pohľadávok a záväzkov zo zrušenej Vyššej vojenskej správy na Ministerstvo obrany Slovenskej republiky. Zároveň sa navrhuje, aby konania začaté Vyššou vojenskou správou dokončilo Ministerstvo obrany Slovenskej republiky.

**K čl. II**

Z dôvodu zrušenia Vyššej vojenskej správy sa vypúšťa jej úloha v príslušnom ustanovení.

**K čl. III**

**K bodom 1, 3 až 6**

Z dôvodu zrušenia Vyššej vojenskej správy sa vypúšťajú jej úlohy v príslušných ustanoveniach.

**K bodu 2**

Úprava textu v nadväznosti na požiadavku Ministerstva financií Slovenskej republiky zdôvodnenú skutočnosťou, že rezort ministerstva financií nedisponuje takým nehnuteľným majetkom štátu, ktorý je predmetom úpravy zákona č. 172/2004 Z. z. v znení zákona č. 657/ 2005 Z. z.

**K čl. IV**

**K bodu 1 a 2**

Z dôvodu zrušenia Vyššej vojenskej správy sa vypúšťajú jej úlohy v príslušných ustanoveniach.

**K čl. V**

**K bodu 1**

Po zrušení krajských úradov sa úlohaoznamovať územnej vojenskej správe udelenie štátneho občianstva a stratu štátneho občianstva ukladá príslušnému obvodnému úradu v sídle kraja.

**K bodu 2**

Vypúšťa sa oslobodenie prednostov krajských úradov od výkonu mimoriadnej služby a alternatívnej služby z dôvodu zrušenia krajských úradov.

**K bodu 3**

Pôsobnosť Ministerstva vnútra Slovenskej republiky schvaľovať krajským úradom počet občanov oslobodených od výkonu mimoriadnej služby a alternatívnej služby sa vypúšťa.

**K bodu 4**

Navrhuje sa, aby po zrušených krajských úradoch počet osôb oslobodených od povinnosti vykonať mimoriadnu službu určovali obvodné úrady.

**K bodu 5**

Navrhuje sa, aby obvodné úrady v sídle kraja namiesto krajských úradov schvaľovali počet osôb oslobodených od povinnosti vykonať mimoriadnu službu orgánom obcí a vyšších územných celkov.

**K čl. VI**

Upravuje sa účinnosť zákona v nadväznosti na dátum zrušenia krajských úradov a Vyššej vojenskej správy.

Bratislava 18. apríla 2007

**Robert Fico, v. r.**

**predseda vlády Slovenskej republiky**

**František Kašický, v. r.**

**minister obrany Slovenskej republiky**